โฆษก ศบค.ขอความร่วมมือประชาชน ป้องกันตัวเองและไม่รวมตัวกันจำนวนมาก ลดความเสี่ยงติดเชื้อโคสิด-19
โฆษก ศบค.ขอความร่วมมือประชาชน ป้องกันตัวเองและไม่รวมตัวกันจำนวนมาก ลดความเสี่ยงติดเชื้อโคสิด-19นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. ชี้แจงว่า แม้ตัวเลขผู้ป่วยรายใหม่จะลดลง แต่หากประชาชนเริ่มกลับมาใช้ชีวิตตามปกติ และรวมตัวกันจำนวนมาก อาจมีความเสี่ยงต่อการติดเชื้อโควิด-19 เพิ่มขึ้นได้ เพราะโรคยังคงอยู่ ซึ่งในบางคนอาจไม่แสดงอาการและหากพบปะกันโดยไม่มีการป้องกันตัวเอง ก็อาจมีความเสี่ยงสูง ดังนั้นควรป้องกันตัวเองอย่างดีที่สุด ขณะที่ภาครัฐบาลก็จะต้องควบคุมในทุกประเด็น โดยเฉพาะการออกมาทำงาน ซึ่งอาจขอความร่วมมือบริษัทต่างๆ จัดระบบทำงานเหลื่อมเวลา เพื่อลดความแออัดในสถานที่ทำงานพร้อมยืนยันเจ้าหน้าที่ตำรวจไม่ได้จะจับกุมผู้ที่ประสงค์แจกสิ่งของ ตามที่มีกระแสข่าว แต่ต้องการอำนวยความสะดวกและจัดระเบียบให้เป็นไปด้วยความเรียบร้อยและให้เกิดความปลอดภัย โดยหากผู้ใดประสงค์จะแจกสิ่งของให้ประสานหน่วยงานของรัฐ หรือ กทม. เพื่อเข้าไปช่วยจัดระบบการแจกจ่าย เน้นความปลอดภัยเป็นสำคัญ พร้อมขอความร่วมมือไม่ปล่อยข่าวปลอมว่าจะมีการแจกสิ่งของในสถานที่ต่างๆ เพราะสร้างความเดือดร้อนแก่ผู้อื่น และทำให้คนมารวมตัวกันจำนวนมากโดยไม่จำเป็น ซึ่งมีความเสี่ยงติดเชื้อได้ ทั้งนี้กระทรวงดิจิทัลเพื่อเศรษฐกิจและสังคม จะตรวจสอบและดำเนินคดีกับผู้ปล่อยข่าวปลอม